OzLabs/hebrew-wiki-articles huggingface dataset:
דנוטה קלייזינגר

דנוטה קלייזינגר (נולדה בשם דנוטה צ'לאפינסקה, בגרמנית: Danuta Kleisinger; 29 במאי 1924 – 27 באוגוסט 2017)<ref></ref> הייתה חסידת אומות העולם אוסטרית ואזרחית כבוד של מדינת ישראל.

==ביוגרפיה==
דנוטה קלייזינגר נולדה דנוטה צ'לאפינסקה בבידגושץ' בפולין.

==הצלה בשואה==
בשנת 1942 נכלא יוז'ק פרזמן עם אמו שיינה בגטו ורשה. לפני המלחמה, אמה של דנוטה הייתה חברה של שיינה פרזמן ויוז'ק בנה היה חבר של דנוטה. לאחר הקמת הגטו דנוטה הבריחה אוכל וכסף עבור משפחת פרזמן לגטו ובכך סיכנה את חייהם וחייה.<ref name="Danuta Kleisinger, Poland">John O'Hanlon [http://www.raoulwallenberg.net/?en/saviors/women/2997/danuta-kleisinger-poland.3108.htm "Danuta Kleisinger, Poland"] The International Raoul Wallenberg Foundation</ref>

ארוסה של דנוטה אוולד קלייזינגר שירת לאחר כיבוש פולין כקצין בוורמאכט הגרמני בתחנת הרכבת בוורשה. בסיועו של אוולד, דנוטה סיפקה ליוז'ק ויוסף קורמרזין תעודות ארי מזויפות ואישורי נהיגה.<ref name="Danuta Kleisinger, Poland"/> לפני התקוממות הגטו והרסו באפריל 1943 יוז'ק פרזמן וחברו יוסף קורמרזין ברחו בעזרת קלייזינגר לצד הארי של העיר. דנוטה הסתירה אותם בידיעתו ובהסכמתו של ארוסה, הקצין אוולד קלייזינגר, שלושה שבועות בדירתה. היא גם הצילה את אמו של יוז'ק, שיינה פרזמן. לאחר מכן יוז'ק ויוסף שהו בבית הוריו של אוולד בווינה. הם התחזו לעובדים חקלאיים נוצרים פולנים. המשפחה סיפקה אוכל ומצרכים חיוניים אחרים, והם חיו כבני משפחת קלייזינגר עד סוף המלחמה.

לדנוטה ואוולד קלייזינגר הוענק אות חסיד אומות העולם.

==קישורים חיצוניים==
* 

== הערות שוליים ==

קטגוריה:וינה: אישים
קטגוריה:אוסטריות חסידות אומות העולם
קטגוריה:מצילים בשואה: פולין
קטגוריה:ילידות 1924
קטגוריה:נפטרות ב-2017
קטגוריה:אוסטרים שנפטרו ב-2017
פאול תומאן

פרידריך פאול תומאן (בגרמנית: Friedrich Paul Thumann; 5 באוקטובר 1834 – 19 בפברואר 1908) היה מאייר וצייר גרמני.

== ביוגרפיה ==
הוא היה בנו של מורה. במקור, הוא התכוון לפתוח בקריירה במדעים ולמד בבית הספר להנדסה בגלוגאו. תחומי העניין שלו פנו במהרה לאמנות, ובשנת 1854 עד 1856 הוא למד באקדמיה הפרוסית לאמנויות בברלין. עד 1860 עבד באולפניו של יוליוס הובנר בדרזדן. לאחר שנתיים בלייפציג הוא נכנס לבית הספר לאמנות של ויימאר, שם למד בהדרכתו של פרדיננד פאוולס. הוא הפך לפרופסור שם בשנת 1866.

במהלך מלחמת צרפת–פרוסיה הוא היה שרטט במטה הצבא השלישי של פרוסיה. בשנת 1875 הוא מונה לפרופסור באקדמיה לאמנויות בברלין ומילא תפקיד זה עד 1887.

הוא נסע רבות במהלך חייו: ביקר בהונגריה ובטרנסילבניה ובילה קצת זמן בלימודים באנגליה, בנוסף לסיורים הרגילים הקשורים באמנות באיטליה ובצרפת. בין השנים 1887–1891 הוא התגורר באיטליה. הוא השתלט על סטודיו המאסטר של פרופסור יוליוס שרדר בשנת 1892.

הוא עבד בעיקר כמאייר, והפיק גלופות לספרים מאת גתה, טניסון, היינה ורבים אחרים. האלגנטיות של האיורים שלו משכה מעריצים רבים.

הוא התחתן עם אישה מהאצולה האנגלית. אחת מבנותיו התחתנה עם אחיו של המשורר אלגרנון סווינבורן.

בשנת 1893 הציג תומאן את עבודתו בתערוכה הקולומביאנית העולמית בשיקגו, שם קיבל את הצעת של חברה למים מינרליים, שרכשו את זכויות ההעתקה של ציור תומאן לשימוש כחלק מהלוגו עבור המים המינרליים שלהם.

== גלריה ==
<gallery mode=packed heights="160px" >
קובץ:The Sirens by Paul Thumann.jpg|הסירנות
קובץ:Summer; Paul Thurmann (NBY 210).jpg|קיץ
קובץ:Paul Thumann (1834-1908) - Study of a Head of a Girl - RCIN 403870 - Royal Collection.jpg|דיוקן אשה
קובץ:The Three Fates - Paul Thumann.jpg|שלושת הגורלות
קובץ:Die Gartenlaube (1879) b 781.jpg|איור לספר
קובץ:Die Gartenlaube (1879) b 680.jpg|איור לספר
קובץ:Die Gartenlaube (1875) b 221.jpg|איור לספר
קובץ:Die Gartenlaube (1874) b 819.jpg|איור לספר
קובץ:Die Gartenlaube (1870) b 749.jpg|איור לספר
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1834
קטגוריה:גרמנים שנפטרו ב-1908
צומת הטייסים

עמודי מערכת תאורת גישה של מסלול נחיתה 03/21 בקרבת הצומת
צומת הטייסים הוא צומת חשוב במרכז ישראל, בו נפגשים כביש 40, כביש 461 וכביש יציאה מבני עטרות. הוא ממוקם ליד נמל התעופה בן-גוריון. הצומת נמצא על הדרך ההיסטורית מיפו ללוד שעברה ליד וילהלמה (בני עטרות של היום).

קצה המסלול 03/21 של נמל התעופה נמצא כ-700 מטר מהצומת, לכן ניתן לראות בקרבת הצומת, משני צדי הכביש 461, את עמודי מערכת תאורת גישה .

== תוכניות פיתוח עתידיות ==
=== תוכנית בניית מחלף ===
בשנת 2004 אישרה הוועדה לתשתיות לאומיות את הארכתו של הכביש 461 לכיוון מזרח, עד למחלף גבעת כ"ח העתידי שם הוא יתחבר לכביש 6. במסגרת הפרויקט מתוכננת בניית מחלף הטייסים במקומו של הצומת.

במסגרת הקמת קו הסגול של רכבת הקלה מתוכנן להבנות בקרבת הצומת דיפו שישמש את קרונות הרכבת בנוסף לכך גם קיימת תוכנית להקמת מרכז תחבורתי משולב במחלף הטייסים הכולל חניון "חנה וסע", מסוף תחבורה ציבורית וחיבור לתחנה הסופית של קו הסגול של רכבת הקלה העתידי.

== קישורים חיצוניים ==

==הערות שוליים==

הטייסים
הטייסים
קטגוריה:נמל התעופה בן-גוריון: תחבורה
ראש פינה (ארגנטינה)

ראש פינה (רֹאשׁ פִּנָה, בספרדית: Rosh-Pinah) הייתה קבוצת התיישבות יהודית בחבל אנטרה ריוס שבארגנטינה. הקבוצה הוקמה בשנת 1892 באמצעות יק"א כחלק מפרויקט ההתיישבות היהודית בארגנטינה ובברזיל, ביוזמתו של הפילנתרופ היהודי, הברון הירש.

== קבוצת ההתיישבות "ראש פינה" ==
בשנת 1892 הוקמה בפרובינציית "אנטרה ריוס" שבארגנטינה קבוצת ההתיישבות "ראש פינה" כחלק מההתיישבות באזור המושבה "קלרה". ההתיישבות הייתה חלק מתוכניתו של הברון הירש להתיישבות יהודית חקלאית בארגנטינה ובברזיל שיושמה באמצעות חברת יק"א. הקבוצה הורכבה ממהגרים יהודים שההאימפריה העות'מאנית לא אפשרה את כניסתם לארץ ישראל והגיעו בסופו של דבר, בסיוע נציגי הברון הירש, להתיישבות חקלאית בארגנטינה.

הקבוצה "ראש פינה" יושבה באזור שממזרח למסילת הרכבת בין לאס מוסקאס וויז'ה דומינגז של ימנו, כחלק מההתיישבות במושבה "קלרה" שהורכבה ממספר קבוצות התיישבות הפרוסות על פני שטח גאוגרפי נרחב. הקבוצה הייתה חלק ממספר קבוצות שעלו יחד על הקרקע בראשיתה של ההתיישבות בשטח המושבה "קלרה". שמותיהן של קבוצות ההתיישבות הראשונות שעלו על הקרקע בסמוך לעליית ראש פינה, היו: אבן הראשה, רחל, כרמל, קריית ארבע.

== ראו גם ==
* יק"א
* יהדות ארגנטינה

== לקריאה נוספת ==
* בייאר, יעקב (2016), [https://isragen.digitaler.co.il/isragen1/files/assets/common/downloads/publication.pdf ראשיתה של ההתיישבות היהודית ב"ראש־פינה" וסביבותיה, פרובינציית אנטרה־ריוס, ארגנטינה. שרשרת הדורות, החברה הגנאלוגית הישראלית]

== קישורים חיצוניים ==

* 

קטגוריה:יהדות ארגנטינה
ינדריק זיגוורט

ינדריק זיגוורט (; נולד ב-27 באוגוסט 1994) הוא זמר גרמני, נציג גרמניה לתחרות האירוויזיון לשנת 2021 שברוטרדם, הולנד.

== ביוגרפיה ==
ינדריק זיגוורט נולד בהמבורג ב-27 באוגוסט 1994 ולו ארבעה אחים. בנערותו למד זיגוורט כינור ופסנתר, ולאחר שסיים את בית הספר התיכון למד מוזיקה ארבע שנים במכון למוזיקה של אוניברסיטת אוסנברוק. במהלך לימודיו השתתף זיגוורט במספר מחזות זמר בגרמניה בהם "פיטר פן" בגרסתו הגרמנית. זיגוורט כותב את השירים שלו בעצמו והיוקליילי מהווה אלמנט חשוב במוזיקה שלו ומהווה חלק עיקרי מהעיבוד המוזיקלי.

ב-6 בפברואר 2021 נודע כי נבחר לייצג את גרמניה באירוויזיון 2021.<ref></ref><ref></ref> ב-22 במאי, בגמר התחרות, הגיע זיגוורט למקום ה-25 עם שלוש נקודות.

==דיסקוגרפיה==
===סינגלים===
{| class="wikitable plainrowheaders" style="text-align:center;"
|-
! scope="col" style="width:1em;"| שנה
! scope="col" style="width:14em;"| שם
! scope="col"| אלבום 
|-
| 2021
! scope="row"| "I Don't Feel Hate"
| לא מתוך אלבום
|}

==חיים אישיים==
זיגוורט מתגורר בהמבורג עם בן זוגו יאן.<ref></ref><ref></ref>

==קישורים חיצוניים==

* 

== הערות שוליים ==

קטגוריה:נציגי גרמניה באירוויזיון
קטגוריה:משתתפי אירוויזיון 2021
קטגוריה:זמרים גרמנים
קטגוריה:להט"בים גרמנים
קטגוריה:מוזיקאים להט"בים
קטגוריה:גרמנים שנולדו ב-1994
ג'וזף הנריך

ג'וזף הנריך (באנגלית: Joseph Henrich; נולד ב-1968) הוא פרופסור קנדי לביולוגיה אבולוציונית אנושית באוניברסיטת הרווארד, ויו"ר המחלקה.<ref>[https://heb.fas.harvard.edu/people/joseph-henrich Joseph Henrich, HEB, Harvard University]</ref> הנריך היה פרופסור לפסיכולוגיה וכלכלה באוניברסיטת קולומביה הבריטית. הוא מתעניין בשאלה כיצד בני האדם התפתחו מ"פרימאט יחסית לא ראוי לציון לפני כמה מיליוני שנים למין המצליח ביותר בעולם", וכיצד השפיעה התרבות על ההתפתחות הגנטית שלנו.<ref>[https://henrich.fas.harvard.edu/ Joseph Henrich: Guiding Questions]</ref>

== ביוגרפיה ==
הנריך הוא בעל תואר ראשון באנתרופולוגיה והנדסת חלל מאוניברסיטת נוטרדאם, 1991. בשנים 1991–1993 עבד כמהנדס מערכות בדיקה והערכה של חברת ג'נרל אלקטריק-חלל (שנמכרה למרטין מריאטה בשנת 1993) בספרינגפילד, וירג'יניה. בשנת 1995 קיבל תואר שני וארבע שנים לאחר מכן, דוקטורט באנתרופולוגיה מאוניברסיטת קליפורניה בלוס אנג'לס.

בין השנים 2002–2007 היה הנריך באוניברסיטת אמורי במחלקה לאנתרופולוגיה. הוא היה יושב ראש הקתדרה למחקר בקנדה בתחומי התרבות, הקוגניציה והקו-אבולוציה באוניברסיטת קולומביה הבריטית, שם היה פרופסור במחלקות לפסיכולוגיה וכלכלה. בשנת 2015 הוא מונה לפרופסור ויו"ר המחלקה לביולוגיה אבולוציונית אנושית באוניברסיטת הרווארד.

== מחקר ==
תחומי המחקר של הנריך כוללים למידה תרבותית, התפתחות של שיתוף פעולה, ריבוד חברתי, יוקרה והתפתחות קבלת החלטות כלכליות ואמונות דתיות. הוא תומך ברעיון שפוליגמיה מזיקה לחברה<ref name="nzz"></ref> מכיוון שמונוגמיה מפחיתה את התחרות הגברית. מחקריו של הנריך מראים כי בבדיקות פסיכולוגיות אנשים עם רקע מערבי, משכיל, מתועש, עשיר, דמוקרטי - אנשי ה-WEIRD (Western, educated, industrialized, rich, democratic background) - אינם מייצגים בני אדם באופן כללי במבחנים פסיכולוגיים רבים.<ref></ref>

== פרסומים נבחרים ==
=== ספרים ===
<div style="direction: ltr;">
* 
* 
* 
* 
* 
** בספר טוען הנריך, בין השאר, שהייחודיות של העולם המערבי נעוצה בין השאר באיסור שהטילה הכנסייה הקתולית על נישואי קרובים. האיסור הביא לכך שחמולות, שבטים ומשפחות לא נותרו בקשרי דם, מה שהביא לכורח בפיתוח קשרי מסחר ענפים ובהשתתה של קשרים אלה על גורמים אחרים מלבד המשפחה: אמון, שלטון החוק, מערכת משפט ואכיפה. עקב כך שלא ניתן היה להתנות קשרי מסחר בקרבת דם, נוצר תמריץ לייעול של המסחר, התעשייה והחקיקה, באופן שעודד התפתחות מריטוקרטיה, שלטון המוכשרים, ולא נפוטיזם, שלטון המקורבים. עקב כך פיתחו בני תרבות המערב צורת חשיבה שמתבססת לא על מסורות אלא על איכויות, על תכונות כגון אוניברסליזם, אינדיבידואליזם, חתירה לשוויון והשקפת עולם מדעית, במקום קהילתיות וצייתנות.
</div>

== קישורים חיצוניים ==
* 

* [https://henrich.fas.harvard.edu/ ג'וזף הנריך], באתר אוניברסיטת הרווארד
* [https://www.youtube.com/watch?v=a7h2qwgxF2I&t=13s הנריך מתראיין בנושא התפתחות תרבותית]

== הערות שוליים ==

קטגוריה:בוגרי אוניברסיטת נוטרדאם
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת הרווארד
קטגוריה:כלכלנים קנדים
קטגוריה:פסיכולוגים קנדים
קטגוריה:קנדים שנולדו ב-1968
Carbon Black

קרבון בלאק (באנגלית: Carbon Black; מוכרת גם בשם: Bit9) היא חברת אבטחת מידע אמריקאית, העוסקת בפיתוח תוכנה לאיתור, מניעה ותגובה לאירועי סייבר.

מטרת החברה היא לאתר התנהגות זדונית בנקודות קצה ולסייע לארגון לבלום התקפות פוטנציאליות כנגד עובדי החברה.

מטה החברה ממוקם בוולת'ם, מסצ'וסטס, ארצות הברית. החברה מעסיקה כ-1,000 עובדים ובעלת כ-5,600 לקוחות מכל רחבי העולם.

== היסטוריה ==
חברת קרבון בלאק הוקמה בשם Bit9 בשנת 2002, על ידי טוד ברנן (Todd Brennan), אלן הילרי (Allen Hillery) וג'ון הנראטי (John Hanratty) במטרה להגן על מחשבים ארגוניים.

בחודש פברואר 2014, רכשה Bit9 את חברת קרבון בלאק ובעת הרכישה גייסה כ-38 מיליון דולר מה שהביא את הון הסיכון שלה לסכם של כ-120 מיליון דולר.

בחודש אוגוסט 2013, הודיעה החברה כי מספר שרתים ברשת שלה נפרצו על ידי האקרים.

בחודש יולי 2015, רכשה את חברת אובג'קטיב לוגיסטיקס (Objective Logistics).

בחודש אוגוסט 2015, ויזיטרנס (Visitrend) המתמחה בבינה עסקית וניתוח נתונים והצהירה כי תפתח מרכז פיתוח בעיר בוסטון.

בחודש ספטמבר 2015, הצהירה על שיתוף פעולה עם חברת ארנסט אנד יאנג (Ernst & Young), סקיורווקס (SecureWorks), טרסטווב (Trustwave) ורפיד7 (Rapid7) על מנת לספק שירותי אבטחה מנוהלים.

בחודש פברואר 2016, החליפה החברה את שמה לקרבון בלאק (Carbon Black) וכן את הלוגו והמיתוג שלה.

בחודש יולי 2016, רכשה החברה את יצרנית תוכנת האנטי וירוס קונפר (Confer) תמורת כ-100 מיליון דולר.

בחודש מאי 2018, החלה להיסחר בבורסת הנאסד"ק, בשם CBLK וכחלק מההנפקה הראשונית גייסה החברה כ-190 מיליון דולר ממשקיעים שונים.

בחודש אוקטובר 2019, נרכשה קרבון בלאק על ידי חברת התוכנה האמריקאית VMware ב-2.1 מיליארד דולר<ref></ref>.

== קישורים חיצוניים ==
* 

== הערות שוליים ==

קטגוריה:תוכנות אנטי-וירוס
קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
אלברט קזימיר, דוכס טשן

הנסיך אלברט קזימיר אוגוסט איגנז פיוס פרנץ שבייר מסקסוניה, דוכס טשן (בגרמנית: Albrecht Kasimir August Ignaz Pius Franz Xaver von Sachsen; 11 ביולי 1738 – 10 בפברואר 1822) היה נסיך סקסוני, בנם של אוגוסט השלישי, מלך פולין ומריה יוזפה, ארכידוכסית אוסטריה. בין השנים 1781–1793 פעל בתפקיד מושל ארצות השפלה האוסטריות ביחד עם רעייתו והנהיג את צבא מלוכת הבסבורג נגד צבא המהפכה הצרפתי במהלך קרב ז'מפס והמערכה בפלנדריה במסגרת מלחמות המהפכה הצרפתית.

== ביוגרפיה ==
אלברט קזימיר נולד ב-11 ביולי 1738 בנסיכות הבוחר מסקסוניה. הוריו היו אוגוסט השלישי, מלך פולין ומריה יוזפה, ארכידוכסית אוסטריה. מכאן שהיה נכדם של אוגוסט השני "החזק", מלך פולין ויוזף הראשון, קיסר האימפריה הרומית הקדושה. אלברט קזימיר היה הילד ה-13 של הוריו והבן השישי.

באפריל 1766 חותן עם הארכידוכסית מריה כריסטינה, דוכסית טשן ובתה של מריה תרזה בווינה, בירת ארכידוכסות אוסטריה, האימפריה הרומית הקדושה. עם החתונה ירש אלברט קזימיר מחותנו, פרנץ הראשון, קיסר האימפריה הרומית הקדושה, את דוכסות טשן. בין השנים 1765–1780 פעל אלברט קזימיר בתפקיד מושל הונגריה האוסטרית. משנת 1781 והאלה מונה ביחד עם רעייתו לתפקיד המושל של ארצות השפלה האוסטריות.

לאחר מותו של אביו הפך אלברט קזימיר למועמד לכתר האיחוד הפולני-ליטאי. לבסוף, בהתערבות יקטרינה השנייה, קיסרית רוסיה נבחר סטניסלאב השני אוגוסט פוניאטובסקי לכתר הפולני-ליטאי.

במהלך מלחמות המהפכה הצרפתית הרכיבה מלוכת הבסבורג (אשר כללה את ארצות השפלה האוסטריות) חלק מרכזי בקואליציה האנטי-צרפתית הראשונה. כאשר בנובמבר 1792 פלש צבא המהפכה הצרפתי לארצות השפלה, כשל אלברט קזימיר בניסיון לארגן את כוחותיו ליחידה מוצקה אל מול הכוחות הצרפתים, מה שהביא לנפילה האוסטרית בקרב ז'מפס, ב-6 בנובמבר 1792.

בהמשך פיקד אלברט קזימיר על הכוחות האוסטרים במסגרת המערכה על פלנדריה נגד הצרפתים. במהלך ההתקדמות הצרפתית העביר אלברט קזימיר את חפציו האישיים, בהם אוסף האומנות שלו בספינות דרך תעלת למאנש אל ממלכת בריטניה הגדולה. חלק מחפצים אלו אבדו כאשר אחת הספינות תבעה בסופה באמצע הדרך.

כישלונותיו הצבאיים של אלברט קזימיר הביאו להדחתו מתפקיד המושל של ארצות השפלה והחלפתו בבנו החורג הארכידוכס קרל. לאחר מכן סיים את פעילותו הפוליטית. בשנת 1798 נפטרה מריה קאריסטינה עקב חולי בטיפוס הבהרות. בצוואתו חילק את אוסף האומנות שלו בין מקורביו. בשנת 1822 נפטר אלברט קזימיר בגיל 83, בעירוינה, בירת האימפריה האוסטרית.

== אילן יוחסין ==

== ראו גם ==
* אוגוסט השלישי, מלך פולין
* קרב ז'מפס
* הארכידוכס קרל, דוכס טשן

== קישורים חיצוניים ==

* [https://www.britishmuseum.org/collection/term/BIOG64353 אלברט קזימיר, דוכס טשן], באתר המוזיאון הבריטי
* [http://www.historyofwar.org/articles/battles_jemappes.html קרב ז'מפס], היסטוריה של המלחמה

קטגוריה:בית וטין
קטגוריה:מרשלים אוסטרים
קטגוריה:אבירי מסדר גיזת הזהב
קטגוריה:ילידי 1738
קטגוריה:גרמנים שנפטרו ב-1822
מולי הולי

נורה קריסטינה בנשוף (באנגלית: Nora Kristina Benshoof; שמה לפני הנישואים גרינוולד; נולדה ב-7 בספטמבר 1977) היא מתאבקת אמריקאית במשרה חלקית. היא מוכרת בעיקר בשל תקופתה בארגון ההיאבקות World Wrestling Federation/World Wrestling Entertainment (ה-WWF, לימים ה-WWE) בין השנים 2000 ל-2005, שבו הופיעה תחת שם הבמה מולי הולי. כמו כן, היא הופיעה בארגון ההיאבקות World Championship Wrestling (WCW) בין השנים 1999 ל-2000, שבו הופיעה תחת שמות הבמה מיס מאדנס ומונה.

הולי החלה את קריירת ההיאבקות שלה ב-WCW, שבו עבדה גם כמאמנת. בשנת 2000, גרינוולד ערכה את הבכורה שלה ב-WWF כחלק מקבוצת בני הדודים הולי. לאחר מכן, היא חברה לשורות ההוריקן. במהלך התקופה שלה ב-WWF/E, היא החזיקה פעמיים באליפות הנשים של ה-WWE ופעם אחת באליפות ההארדקור של ה-WWF.

כיום, היא משמשת כמאמנת באקדמיית בית הספר להיאבקות מקצועית במיניאפוליס, מינסוטה. בנוסף, היא ממשיכה לערוך הופעות מזדמנות ב-WWE כולל השתתפות בקרבות הרויאל ראמבל לשנת 2018 ו-2020 ובקרב הבאטל רויאל של אירוע הנשים אבולושן.

==ביוגרפיה==

גרינוולד נולדה ב-7 בספטמבר 1977 בפורסט לייק, מינסוטה. יש לה שני אחים. בילדותה, גרינוולד התעניינה להופיע בתוכנית אמריקן גלדיאטור והתאמנה בהרמת כוח מגיל 14 ל-18. בגיל 14, היא שברה את שיא הרמת הכוח של מדינת מינסוטה (75 פאונד) לקבוצת הגיל שלה, כשהרימה 100 פאונד. בנוסף, גרינוולד היא מתעמלת.

בין היתר, היא עבדה ברשת המזון המהיר סאבוויי ובטלמרקטינג עד שהחליטה לנסות את ענף ההיאבקות מתוך סקרנות.

==חיים אישיים==

בשנת 2002, גרינוולד השתתפה בפרק של התוכנית אפקט הפחד, שבו היא הודחה בסיבוב השני, אך הצליחה לזכות בעשרת אלפים דולר. באוגוסט 2005, היא הוציאה סרט אוטוביוגרפי בשם "Nora Greenwald: Shootin' the Shi Crap", שפירט על הסיבות לעזיבתה.

ביולי 2010, היא הודיעה על אירוסיה לג'ינו בנשוף, שאותו פגשה בזמן שעבדה כיועצת נוער. השניים נישאו ב-22 ביולי 2010.

כיום, היא משמשת כמאמנת באקדמיית בית הספר להיאבקות מקצועית במיניאפוליס, מינסוטה, מתקן המנוהל על ידי מתאבקי ה-WWE לשעבר, קן אנדרסון ושון דבארי.

==מורשת==

הולי אוזכרה בנאום הכניסה להיכל התהילה של בת' פיניקס ב-31 במרץ 2017 כאחת שעזרה לה להתאמן תחת הדרכתם של ניק דינסמור ודני דייוויס. פיניקס גם הזכירה שהולי שילמה את שכר הלימוד שלה כדי שתוכל לרדוף אחר החלומות שלה. לאחר מכן, היא ציינה כי הנשים החזקות באמץ הן אלה שבונות זו את זו במקום לקרוע זו את זו, והזכירה את הולי כאישה כזאת.

==אליפויות והישגים==
* הישגים בארגון ההיאבקות Cauliflower Alley Club
** פרס אשת ההיאבקות (2013)
* הישגים בארגון ההיאבקות New Dimension Wrestling – NDW
** אליפות הנשים של NDW (פעם אחת)
* הישגים בארגון ההיאבקות World Professional Wrestling Federation – WPWF
** אליפות הנשים של WPWF (פעם אחת)
* הישגים בארגון ההיאבקות Women Superstars Uncensored – WSU
** חברת היכל התהילה (2010)
* הישגים בארגון ההיאבקות World Wrestling Entertainment – WWE
** אליפות הנשים של ה-WWE (פעמיים)
** אליפות ההארדקור של ה-WWF (פעם אחת)
** חברת היכל התהילה (2021)

==קישורים חיצוניים==

* 

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
רגאטה

תהלוכת וינדימר בשבוע קייל בגרמניה, אירוע הרגאטה והשיט הגדול בעולם
מפרשיות 420 באגם מוביסון בצרפת]]
רגאטה (מוונטית: Regatta) היא סדרה של מרוצי סירות. מקור המונח באיטלקית ונציאנית שמשמעותו "תחרות", ומתאר בדרך כלל אירועי מרוץ של סירות חתירה, מפרשיות, סירות דרקון או גלשני רוח, אם כי כמה סדרות מרוצים של סירות מנוע נקראות גם הן רגאטות. רגאטה כוללת לעיתים קרובות פעילויות חברתיות וקידום מכירות סביב אירוע המרוצים, ולמעט במקרה של אליפויות של סוג הסירה נקראת בדרך כלל על שם העיר או המקום בו האירוע מתקיים.

אף על פי שרגאטות הן בדרך כלל תחרויות חובבים, בדרך כלל מדובר באירועים מאורגנים באופן רשמי, עם כללים מקיפים המתארים את לוח הזמנים והנהלים של האירוע. רגאטות עשויות להיות מאורגנות כאליפויות לאזור או סוג סירה מסוים, אך לרוב נערכות רק לשם שמחת התחרות, האחווה והקידום הכללי של הספורט.

אירועי מרוץ שיט מתקיימים בדרך כלל עבור מחלקה יחידה (דגם יחיד של סירה, כמו ) ונמשכים בדרך כלל יותר מיום אחד. רגאטות עשויות להיות מאורגנות על ידי מועדון יאכטות, עמותת שייט, עיירה או בית ספר, כמו במקרה של הרגאטות המאורגנות על ידי האגודה הלאומית לשיט של בתי הספר (National School Sailing Association) בבריטניה, והאגודה לשיט בין בתי הספר התיכונים (Interscholastic Sailing Association) או האגודה לשיט בין מכללות ואוניברסיטאות (Intercollegiate Sailing Association) בארצות הברית.

 המאורגנת על ידי מועדון היאכטות "אגודת השייט של ברקולה וגריניאנו" (Società Velica di Barcola e Grignano) בטריאסטה שבאיטליה מחזיקה בשיא העולם של גינס כ"מרוץ השיט הגדול ביותר" עם 2,689 סירות ומעל 16,000 שייטים בקו הזינוק. "פיאסקו שלושת הגשרים" (The Three Bridge Fiasco), בארגון "אגודת השיט העצמאית" (Singlehanded Sailing Society) במפרץ סן פרנסיסקו עם יותר מ-350 מתחרים, הוא מרוץ המפרשיות הגדול ביותר בארצות הברית.

הרגאטה הגדולה והפופולרית ביותר של סירות חתירה היא שנערכת על נהר התמזה באנגליה. אחת מרגאטות היאכטות הגדולות והוותיקות בעולם היא , שמתקיימת מדי שנה ומאורגנת על ידי מועדון היאכטות "פלגת היאכטות המלכותית" (Royal Yacht Squadron) ב באי וייט באנגליה, ומושכת בדרך כלל מעל 900 סירות מפרש. לשבוע קאוז קדמו גביע קמברלנד (Cumberland Cup; 1775), "הרגאטה המלכותית של נמל דרטמות'" (Port of Dartmouth Royal Regatta; 1822) ו"הרגאטה של נמל פלימות'" (Port of Plymouth Regatta; 1823). הרגאטה הוותיקה ביותר באמריקה הצפונית היא הרגאטה המלכותית של סנט ג'ון (Royal St. John's Regatta) שנערכת ב בסנט ג'ונס בניופאונדלנד בקנדה מדי שנה מאז 1818.

מקורו של המונח רגאטה מהמילה regatta בוונטית שמשמעותה "תחרות על בקיאות", וששימשה לתיאור תחרויות של גונדולות בוונציה. מקורה של מילה זו מהמילה regatare ("להתחרות, להתמקח, למכור בקמעונאות"), ייתכן מ-recatare.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שיט תחרותי
הוקרה (סרט)

הוקרה (באנגלית: Tribute) הוא סרט קולנוע קנדי מסוגת דרמה קומית משנת 1980, בבימויו של בוב קלארק, עם ג'ק למון, רובי בנסון ולי רמיק בתפקידים הראשיים.

התסריט נכתב על ידי ברנרד סלייד והוא מבוסס על המחזה שלו "הוקרה" שהועלה בברודוויי ב-1978.

זו דרמה משפחתית על מפיק תיאטרון שחולה במחלה סופנית ומשתדל להתקרב ולהתפייס עם גרושתו ובנו לפני שימות.

ג'ק למון זכה בפרס דוב הכסף בפסטיבל הסרטים הבין-לאומי בברלין, והיה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.

בוב קלארק היה מועמד לפרס דוב הזהב.

==תקציר העלילה==
סקוטי טמפלטון (ג'ק למון) הוא מפיק מופעי תיאטרון ותיק. הוא מאושפז לבדיקות בבית חולים ומתגלה שסובל מלוקמיה. באשפוז הוא מתלוצץ עם החולים ומתחבר בעיקר לסאלי היינס (קים קטרל) שעברה כריתת תוספתן.

בשובו לביתו מפתיעים אותו גרושתו מגי (לי רמיק) ובנם ג'אד (רובי בנסון) אותו לא ראה שלוש שנים. ג'אד הוא בחור ביישן שעומד להתחיל לימודי בקולג'. סקוטי מנסה להתקרב אליו אבל אינו מצליח. הוא מזמן פגישה בין ג'אד לסאלי ומתפתח ביניהם קשר עם עליות וירידות.

רק כעבור יום מגלה סקוטי לגרושתו שהוא חולה סופני ויחסה אליו משתנה. היא מגלה זאת לג'אד וגם הוא מתחיל להתייחס בסלחנות לאביו.

סקוטי מסרב לעבור טיפול כימותרפי. שותפו לו דניאל (ג'ון מארלי) ג'אד, מגי ובעיקר הרופאה שלו ד"ר גלדיס פטרלי (קולין דיוהרסט) לוחצים עליו כל הזמן.

לבסוף נשבר סקוטי ומסכים לטיפול. ג'אד מלווה אותו בבית החולים במצבים קומיים ובמצבים קשים ולא מש ממטתו. הוא ומצלם אותו בכל המצבים המצחיקים עם צוות בית החולים.

לקראת יום הולדתו מתכננים לו ג'אד, לו, סאלי והשחקנית הילרי (גייל גרנט) ערב הוקרה (פרידה?). אנשים שעבדו איתו במשך כל השנים מגיעים בטיסות מרחבי ארצות הברית, מתכנסים באולם ומשמיעים דברי הוקרה ושבח לסקוטי.

לסוף עולה סקוטי על הבמה ובקול חנוק הוא מסכם שהדבר החשוב לו ביותר הוא חידוש הקשר עם ג'אד. ג'אד עולה לבמה והם מתחבקים ומתנשקים לתשואות הקהל.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ק למון
|סקוטי טמפלטון
|
|-
|רובי בנסון
|ג'אד טמפלטון
|בנו של סקוטי
|-
|לי רמיק
|מגי סטראטון
|גרושתו של סקוטי
|-
|קים קטרל
|סאלי היינס
|
|-
|ג'ון מארלי
|לו דניאלס
|שותף של סקוטי
|-
|קולין דיוהרסט
|ד"ר גלדיס פטרלי
|רופאה
|-
|גייל גרנט
|הילרי
|שחקנית
|}

==קישורים חיצוניים==

* [https://www.youtube.com/watch?v=quYX3Y44zus&t=69s קדימון לסרט הוקרה], באתר יוטיוב

קטגוריה:סרטי 1980
קטגוריה:סרטי ג'ק למון
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים קנדיים
זו לופגרין

סוזן אלן "זו" לופגרין (באנגלית: Susan Ellen "Zoe" Lofgren; נולדה ב-21 בדצמבר 1947) היא פוליטיקאית אמריקאית, המכהנת כחברת בית הנבחרים של ארצות הברית מטעם מדינת קליפורניה. בראשית דרכה ייצגה את מחוז הקונגרס ה-16 בשנים 1995–2013, מאז התכנסות הקונגרס ה-113 של ארצות הברית מייצגת את מחוז הקונגרס ה-19. לופגרין היא יושבת ראש ועדת המנהל של בית הנבחרים.

== ביוגרפיה ==
לופגרין נולדה בסן מטאייו (San Mateo) שבקליפורניה, בתם של מרי ויולט, עובדת בקפיטריה בבית ספר, ומילטון ר. לופגרן, נהג משאית לשינוע בירות. סבה היה שוודי. ב-1966 השלימה את לימודיה התיכוניים בתיכון גון שבפאלו אלטו, ובעודה תלמידת תיכון הייתה לופגרין חברה בארגון הפוליטי "Junior State of America". בשנת 1970 קיבלה תואר ראשון מאוניברסיטת סטנפורד, וב-1975 השלימה לימודי תואר שני במשפטים מבית הספר למשפטים של אוניברסיטת סנטה קלרה. לאחר תום לימודיה בסטנפורד, עבדה לופגרין כחברת סגל עבור דון אדוארדס בוועדת המשפט של בית הנבחרים, כאשר הגישה הוועדה סעיפי הדחה נגד הנשיא ריצ'רד ניקסון, בעקבות פרשת ווטרגייט.

בשנת 1978 נישאה לג'ון מרשל קולינס. כאשר שבה לסן חוזה, החלה לופגרין לעבוד במשרד המחוזי של דון אדוארדס, במקביל ללימודיה באוניברסיטת סנטה קלרה. לאחר שנתיים בהן עבדה כשותפה במשרד עורכי הדין לענייני הגירה, נבחרה לופגרין לחברה במועצת המכללה של סן חוזה. לאחר מכן, ב-1981, נבחרה אל מועצת המפקחים של מחוז סנטה קלרה שנציגת מרכז העיר סן חוזה והיישובים הסמוכים לה, ומילאה תפקיד זה במשך 13 שנה.

ב-1994 נכנסה לופגרין לבחירות מקדימות בנות שישה מתמודדים במפלגה הדמוקרטית שהתקיימו במחוז הקונגרס ה-16 של קליפורניה, לאחר שאדוארדס פרש מהחיים הפוליטיים לאחר 32 שנים בקונגרס. המחוז, היה ועודנו מעוז דמוקרטי מובהק, ולכן היה ברור שהמנצח בבחירות המקדימות ייבחר בבחירות הכלליות לנציג השני של המחוז מאז הקמתו בשנת 1963 (בשנים 1963–1975 נספר כמחוז התשיעי, אחר כך כמחוז העשירי בשנים 1975–1993, ואז כמחוז ה-16 בשנים 20131993, ולבסוך כמחוז הקונגרס ה-19 מאז 2013). כאנדרדוג מוחלט, הצליחה לופגרין לגבור על טום מקנרי, ראש עיריית סן חוזה, בפער של קצת יותר מ-1,100 קולות.

לופגרין היא יו"ר משלחת קליפורניה אל בית הנבחרים, המונה 46 חברים. היא מכהנת כחברה בוועדת המשפט, ויושבת בראש ועדת המשנה לענייני הגירה, אזרחות, פליטים, ביטחון גבולות ומשפט בינלאומי. החל משנת 2009 כיהנה לופגרין כיו"ר ועדת האתיקה של בית הנבחרים, ומילאה תפקיד זה עד 2013. במהלך הליך ההדחה הראשון של נשיא ארצות הברית דונלד טראמפ, נמנתה לופגרין בין שבעת מנהלי בית הנבחרים של משפט ההדחה בסנאט של ארצות הברית.

== קישורים חיצוניים ==

* 

* 

== הערות שוליים ==

קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרי אוניברסיטת סנטה קלרה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
מכון המחקר הפטרבורגי לחיסונים וסרומים

מכון המחקר הפטרבורגי לחיסונים וסרומים (ברוסית: Санкт-Петербургский научно-исследовательский институт вакцин и сывороток, בראשי תיבות: СПбНИИВС) הוא מוסד מחקר ממשלתי רוסי שנחשב למכון המחקר וייצור החיסונים הוותיק ביותר ברוסיה.
== היסטוריה ==
הקמתו החלה עם הקמת תחנת פסטר בפטרבורג בשנת 1886, שם פותח חיסון נגד כלבת. בשנת 1890 העובדים העיקריים של התחנה הועברו למכון הקיסרי לרפואה ניסיונית (Императорский институт экспериментальной медицины), שבמעבדותיו נוצרו חיסונים, סרומים נגד רעלים, טוברקולין ותכשירים חיסוניים אחרים.

בשנת 1916 התרכז ייצור החיסונים והסרומים במחלקה עצמאית, שלאחר מהפכת אוקטובר הפכה לאחד ממארגני המאבק במחלות זיהומיות בסנקט פטרבורג, בשורות הצבא האדום והרפובליקה שאך הוקמה.

בשנת 1938 אורגנה מחלקת החיסונים לכדי "מכון המחקר הלנינגרדי לחיסונים וסרומים של משרד הבריאות של ברית המועצות". בימי המלחמה הפטריוטית הגדולה והמצור בן 900 הימים על לנינגרד, המכון לא הפסיק לעבוד וענה לדרישות בתחום האימונותרפיה לא רק בלנינגרד, בחזית לנינגרד, בצי הבלטי, אלא גם ביצע מחקרים מחוץ לטבעת האויב שכיתר על העיר, עבור הצבא האדום ובאזורי צפון מערב המדינה.

בשנים שלאחר המלחמה הועבר מערך ייצור החיסונים לרמה טכנולוגית חדשה, כשהארגון צויד בטכנולוגיה חדשה. בשנים 1970–1976 נבנה מתחם מחקר וייצור מיוחד ברובע קרסנוסלסקי בעיר, לשם הועבר המכון. בשטח של יותר מ-15 דונם, ממוקמות מעבדות מדעיות, יחידות ייצור ועזר. הדבר הביא לייצור תרופות חדשות בעלות יעילות גבוהה במיוחד: חיסון נגד שפעת, אינטרפרון, קולאליזין, תרופות לחיסון אנזימים ותכשירים אחרים.

לאחר התפרקות ברית המועצות הועבר המכון לאחריות הסוכנות הביו-רפואית הפדרלית של משרד הבריאות של רוסיה. בשנת 2020 המכון נרתם למאמץ הבינלאומי לפיתוח חיסון נגד נגיף הקורונה והוא מפתח חיסון רוסי רביעי, אחרי ספוטניק V, EpiVacCorona ו-CoviVac. החיסון ישתמש בזיכרון אימונולוגי לבניית חסינות לתאי T. טכנולוגיה זו תאפשר להגן על בני אדם ממוטציות שונות של נגיף הקורונה. ניסויים קליניים החלו ביולי 2021.

== פעילויות ==
במאה העשרים ואחת, פעילויות מכון המחקר לחיסונים וסרומים הן:
* פיתוח וייצור תעשייתי של תרופות מונעות – חיסונים נגד שפעת, הפטיטיס, שחפת ועוד.
* פיתוח וייצור תעשייתי של תכשירים תרופתיים נגד סרטן, חיטוי, לטיפול במחלות עור וכו'.
* פיתוח וייצור תעשייתי של כלי אבחון לגילוי שחפת, דלקות מעיים, מחלות מין ועוד.
* פיתוח Convacel, חיסון נגד קורונה, הרביעי שיצרה רוסיה.

== ראו גם ==
* חיסון נגד COVID-19

== קישורים חיצוניים ==
* 
* [https://fmba.gov.ru/o-fmba-rossii/podvedomstvennye-organizatsii/detail/?ELEMENT_ID=109 המכון], באתר הסוכנות הביו-רפואית הפדרלית

קטגוריה:אפידמיולוגיה
קטגוריה:מכוני מחקר
קטגוריה:מכוני מחקר רפואי
מכון
קטגוריה:מכוני מחקר רוסיים
קטגוריה:סנקט פטרבורג: מבנים
קטגוריה:מגפת הקורונה ברוסיה
משלחת טנגארואה

רפסודת משלחת טנגארואה בנורווגיה, 2007
משלחת טנגארואה (בנורווגית: Ekspedisionen Tangaroa) משנת 2006 הייתה דומה למשלחת קון-טיקי, שהפליגה ברפסודת בלזה מפרו לפולינזיה. הביצועים של הטנגארואה היו טובים יותר מאלו של קון-טיקי בשל שימוש במַעֲטֶה (כלל התרנים, המפרשים וכדומה) משופר ועל ידי שימוש פעיל במתקן הניווט האינדיאני המכונה גווארה (guara), סוג של חרב. ככזו, המשלחת מייצגת המשך מדעי לניסויים של תור היירדאל בטכנולוגיה ימית משוחזרת.

הרפסודה נקראה על שמו של אל הים המאורי . בהתבסס על תיעוד של רפסודות פרה-קולומביאניות קדומות, הרפסודה השתמשה במַעֲטֶה רָחְבִּי יחסית מתוחכם שאיפשר שיט מול הרוח. גובה המפרש 13 מטרים ורוחבו 8 מטרים. הרפסודה כללה גם ציוד ניווט ותקשורת מודרניים, כולל פאנלים סולאריים, מחשבים ניידים וציוד התפלה. הצוות פרסם באתר האינטרנט שלהם (www.tangaroa.no, האתר כבר לא פעיל).

הצוות של הטנגארואה כלל שישה שייטים: ארבעה נורווגים, מפקד המשלחת , אולף היירדאל, נכדו של תור היירדאל, ביארנה קרקוויק (Bjarne Krekvik, קפטן), ואייווין לאוטן (Øyvin Lauten, קצין בכיר), שוודי, אנדרס ברג (Anders Berg) (צלם) ופרואני, רוברטו סלה (Roberto Sala). טנגרואה הפליגה באותו יום בשנה בה הפליגה הקון-טיקי - 28 באפריל - והיא הגיעה ליעדה אטול רארויה באיי טואמוטו (יעדה הסופי של הקון-טיקי) ב-7 ביולי, 30 יום פחות מהקון-טיקי של היירדאל שהגיעה לרארויה ב-101 ימים של שיט. המהירות המשופרת של הטנגארואה נזקפת למפרש הגדול בשטחו פי 4 מהמפרש המקורי של הקון-טיקי ובשימוש נכון בגווארה בניווט. היירדאל לא ידע להשתמש בו נכון.

סרט תיעודי, משלחת הטנגרואה (Ekspedisionen Tangaroa), הופק על ידי Videomaker (נורווגית), 2007, וצולם על ידי הצלמים אנדרס ברג וג'נסן.

הרפסודה המקורית תוצג במוזיאון היירדאל שנבנה בלרוויק, עיר הולדתו של תור היירדאל.

==ביאורים==

==הערות שוליים==

קטגוריה:מסעות מוקדמים ליבשת אמריקה
קטגוריה:אוניות וספינות מפרשים יחידאיות
קטגוריה:2006 במדע
אליאס אל-פח'פאח'

אליאס אל-פח'פאח (בערבית: إلياس الفخفاخ; נולד ב-1972) הוא פוליטיקאי תוניסאי שכיהן כראש ממשלת תוניסיה בין 27 בפברואר<ref></ref><ref></ref> ל-2 בספטמבר 2020. קודם לכן שימש כשר התיירות ושר האוצר.<ref></ref><ref name="tunisialive">Asma Ghribi, [http://www.tunisia-live.net/2011/12/22/elyes-fakhfakh/ Elyes Fakhfakh] , #'Tunisia Live, 22 December 2011</ref><ref name="leaders"></ref>

== ביוגרפיה ==
אליאס אל-פח'פאח' נולד בתוניס בירת תוניסיה בשנת 1972. הוא למד הנדסת מכונות בבית הספר הלאומי להנדסה ספקס וסיים את לימודיו בשנת 1995.<ref name="auto"></ref> אחר כך, למד לתואר שני במכון הלאומי למדעי האפליקציות של ליון . מאוחר יותר למד לתואר שני במנהל עסקים באוניברסיטת Évry Val d'Essonne שבפריז.

בשנת 1999, בגיל 27, החל את דרכו כמהנדס בתאגיד הנפט הצרפתי טוטאל אס. איי. הוא עבד בטוטאל אס. איי באירופה, אמריקה ואסיה ומשנת 2004 ואילך בפולין. בשנת 2004 הצטרף לחברת קורטרל, חברת לייצור קפיצי עלים תוניסאית, בהמשך הפך לסגן המנכ"ל שלה.

אליאס אל-פח'פאח', חבר במפלגת א-תכתול . ב־20 בדצמבר 2011 הצטרף לקבינט של ג'באלי לתפקיד שר התיירות.

ב-19 בדצמבר 2012 הוא קיבל גם את תפקיד שר האוצר.<ref></ref> הוא נעזר ברציפות בשני מזכירי מדינה: סלים בסב<ref></ref> וצ'לי עבד.

בבחירות לפרלמנט בתוניסיה 2014, מפלגתו א-תכתול איבדה את כל המושבים הקודמים שלה בפרלמנט. בבחירות לפרלמנט בתוניסיה בשנת 2019 מצב המפלגה היה אפילו גרוע יותר המפלגה קיבלה רק 0.26 אחוזים מהקולות. וכרגע אין לה מושב באספה של נציגי העם.

אליאס אל-פח'פאח' השתתף בבחירות לנשיאות תוניסיה 2019<ref></ref> וקיבל 0.34 אחוזים מהקולות בסיבוב הראשון.<ref></ref>

ב-20 בינואר 2020 הוא מונה למלא את תפקיד ראש הממשלה על ידי הנשיא קייס סעיד לאחר התייעצויות עם כל המפלגות הפוליטיות, זאת לאחר 10 ימים שראש הממשלה המיועד והקודם, חביב ג'מלי , לא הצליח להשיג את אמון הפרלמנט.<ref></ref>

ממשלת אליאס אל-פח'פאח' קיבלה את אמון הפרלמנט ב-27 בפברואר 2020.<ref></ref>

ממשלתו כללה 32 חברים מתוכם שישה חברים מא-נהדה (איסלאמיסטית, 54 מתוך 217 מושבים בפרלמנט), שלושה מהזרם הדמוקרטי (סוציאל-דמוקרט, 22 חברי פרלמנט), שניים מתנועת העם (15 חברי פרלמנט), שניים מטהיה טונס (ליברלי, 14 חברי פרלמנט), חבר אחד ממפלגת האלטרנטיבה התוניסאית (ליברל, שלושה חברי פרלמנט), אחד מנידאה טונס (ליברלי, שלושה חברי פרלמנט) ו-17 פוליטיקאים עצמאיים.<ref></ref><ref></ref>

ביוני 2020, על פי אל-ג'זירה, "חבר פרלמנט עצמאי פרסם מסמכים המצביעים על כך שאליאס אל-פח'פאח' היה בעל מניות בחברות שזכו בעסקאות בשווי 44 מיליון דינרים". פח'פאח' הכחיש כל עוול שמייחסים לו. ב-15 ביולי 2020 התפטר מתפקידו.<ref></ref>

== קישורים חיצוניים ==

* 
* 

== הערות שוליים ==

קטגוריה:ראשי ממשלת תוניסיה
קטגוריה:תוניסאים שנולדו ב-1972
פלגרינו טיבאלדי

פלגרינו טיבאלדי (באיטלקית: (Pellegrino Tibaldi (Alessandro); 1527, לומברדיה – 1596, מילאנו) היה אדריכל וצייר מנייריסט איטלקי.

טיבאלדי עבר בשנת 1547 לרומא על מנת ללמוד אצל פרינו דל ואגה, הועסק בקישוט טירת סנטאנג'לו ולאחר מותו של ואגה הוביל יצירת ציור פרסקו גדול שתואר כמושפע ממיכלאנג'לו.

טיבאלדי יצר עבור הקרדינל ג'ובאני פוגי סדרת פרסקאות אודיסאוס בארמון פוגי בבולוניה וגם יצר עבור ארמון סצ'טי ברומא, ועבור בזיליקת הבית הקדוש.

טיבאלדי חי בשנים 1558 עד 1561 באנקונה שם יצר פרסקאות עבור לוג'יה דיי מרקנטי וארמון פרטי.

טיבאלדי פגש בשנת 1961 את הקרדינל קארלו בורומאו שהעסיקו כאדריכל במילאנו.

טיבאלדי עבר בשנת 1586 לספרד שם החליף את פדריקו צוקרי כצייר הראשי ויצר באל אסקוריאל עבור פליפה השני, מלך ספרד.

טיבאלדי חזר לאחר תשע שנים לאיטליה שם שימש כאדריכל קתדרלת מילאנו עד סוף חיו.

אחיו דומניקו היה חרט שפעל בבולניה ובנו דומניקו עסק בעיקר כאדריכל בבולוניה.

בין תלמידיו של טיבאלדי: אורציו סמצ'יני, לורנצו סבטיני וג'ירולמו מירואולי.

== גלריית אדריכלות ==
<gallery>
Milano, Duomo, Presbiterio di Pellegrino Tibaldi, XVI secolo 04.jpg|קיבוריום בקתדרלת מילאנו 
San Sebastiano (Milan).jpg|כנסיית סן סבסטיאנו במילאנו
Apse of San Fedele (Milan).jpg|כנסיית סן פדלה במילאנו
Sant'Eustorgio (Milan).jpg|כנסיית סנט אוסטורג'ו במילאנו
1318MilanoSCarloLazzaretto.jpg|סן קרלו אל לזארטו במילאנו
</gallery>

==גלריית ציורים ==
<gallery>
BibliotecaSalomonSaba.jpg|פרסקו של שלמה ומלכת שבא עם כיתוב בעברית "כל בסרח במשקל ובמשורה" באל אסקוריאל
Pellegrino Tibaldi 001.jpg|המלווים של אודיסאוס שודדים את בקרו של הליוס בפרסקו במוזיאון פלאצו פוגי בבולוניה.
Pellegrino Tibaldi - Adoration of the Christ Child - WGA22238.jpg|הערצת ישו בגלריה בורגזה
</gallery>

==קישורים חיצוניים==

* 

קטגוריה:אדריכלים איטלקים במאה ה-16
קטגוריה:ציירים איטלקים במאה ה-16
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1527
קטגוריה:נפטרים ב-1596
לסטר ריידרס

לסטר ריידרס (באנגלית: Leicester Riders) היא קבוצת כדורסל אנגלית מהעיר לסטר המשחקת בליגת העל הבריטית<ref></ref><ref></ref>.

בשנת 2018, השתתפה הקבוצה בטורניר הכדורסל האירופי היורופקאפ, המאורגן על ידי פיב"א אירופה.

צבעי הקבוצה הם אדום, שחור ולבן.

== היסטוריה ==
לסטר ריידרס הוקמה בשנת 1967 תחת השם לאפבורו (Loughborough) על ידי סטודנטים ומרצים באוניברסיטת לאפבורו והיא הקבוצה הוותיקה ביותר בליגת הכדורסל הבריטית<ref></ref><ref></ref>.

בשנת 1981, עברה הקבוצה לשחק בעיר לסטר ובסיוע מועצת העיר וחברת אוטובוסים מקומית, החליפה את שמה ללסטר ריידרס (Leicester Riders).

בשנת 2000, חזרה הקבוצה לשחק בעיר לאפבורו לאחר שהאולם הרשמי בו ארחה נסגר.

בשנת 2004, חתמה הקבוצה על הסכם חסות עם אוניברסיטת דה מונפורט (De Montfort University) וחזרה לשחק בעיר לסטר.

בשנת 2007, שיחקה הקבוצה בגביע היול"ב והודחה על ידי באקן בירס (Bakken Bears) מדנמרק<ref></ref>.

בתאריך 13 בינואר 2012, זכתה בגביע המדינה הבריטי לאחר שניצחה את קבוצת ניוקאסל איגלס בתוצאה 85-80<ref></ref>.

הקבוצה זכתה בטרבל בעונות 2016/2017, 2017/2018 והגישה בקשה לשחק בטורניר היורופקאפ<ref></ref>.

== תארים ==
אליפות בריטניה

* זכייה (6): 2000/2001, 2012/2013, 2016/2017, 2017/2018, 2018,2019, 2020/2021

גביע המדינה

* זכייה (4): 2012/2013, 2013/2014, 2016/2017, 2017/2018

גביע הליגה

* זכייה (3): 2016/2017, 2017/2018, 2018/2019

== קישורים חיצוניים ==
* 

* 

==הערות שוליים==

קטגוריה:אנגליה: כדורסל
קטגוריה:קבוצות כדורסל
פלדת פחמן

פלדת פחמן היא פלדה בעלת ריכוז פחמן בטווח שבין 0.05% ל-3.8% לפי משקל. ההגדרה של פלדת פחמן ממכון הברזל והפלדה האמריקאי (AISI) קובעת:
* לא מוגדר או נדרש הרכב מינימלי לכרום, קובלט, מוליבדן, ניקל, ניאוביום, טיטניום, טונגסטן, ונדיום, זירקוניום, או כל יסוד אחר על מנת להשיג אפקט סגסוגת רצוי;
* המינימום המצוין לנחושת אינו עולה על 0.860% מהמשקל;
* לחלופין, הריכוז המקסימלי עבור אחד מהאלמנטים הבאים אינו עולה על האחוזים המשקליים שצוינו: מנגן 1.65%; סיליקון 0.60%; נחושת 0.60%.<ref name="kts">[http://www.keytometals.com/Articles/Art62.htm "Classification of Carbon and Low-Alloy Steels"]</ref>

המונח פלדת פחמן יכול לשמש גם בהתייחס לפלדה שאינה נירוסטה; בשימוש זה פלדת פחמן עשויה לכלול סגסוגות פלדה. לפלדת פחמן בעלת אחוז גבוה של פחמן שימושים רבים ושונים כגון מכונות כרסום, כלי חיתוך (כגון אזמלים) וחוטי חוזק גבוה. יישומים אלה דורשים עדין בהרבה, שמשפר את ה.

כאשר אחוז הפחמן בפלדה עולה, אפשר להפוך להקשות ולחזק אותה באמצעות ; עם זאת, בעקבות כך היא הופכת פחות . ללא קשר לטיפול בחום, תכולת פחמן גבוהה יותר מפחיתה את יכולת הריתוך. בפלדות פחמן תכולת הפחמן הגבוהה יותר מורידה את נקודת ההיתוך.<ref></ref>

== סיווג AISI ==
פלדת פחמן מחולקת לארבעה סוגים על בסיס תכולת פחמן:

=== פלדה דלת פחמן ===
תכול פחמן של 0.05% עד 0.25% לפי משקל.

=== פלדה בעלת תכולה בינונית של פחמן ===
תכולת פחמן של כ-0.3%-0.5% לפי משקל. בעלת איזון בין משיכות וכוח, ועמידה בפני שחיקה.

=== פלדה עשירת בפחמן ===
תכולת פחמן של כ-0.6% עד 1.0% לפי משקל.

== ראו גם==
* פלדת אל-חלד
* ברזל

== לקריאה נוספת ==
* 
* 
* 

==קישורים חיצוניים==

* 

== הערות שוליים ==

קטגוריה:מתכות
קטגוריה:מטלורגיה
אוסטניט

דיאגרמת פאזות ברזל-פחמן, המציג את התנאים שבהם אוסטניט (γ) יציב בפלדת פחמן.
מבנה שריגי של ברזל; ברזל אלפא וברזל גמא
אוסטניט, הידוע גם בשם ברזל בפאזה גמא (γ-Fe), הוא פאזה מתכתית, לא מגנטית של ברזל או תמיסה מוצקה של ברזל, עם אלמנט מ סגסוגת<ref name="Reed-Hill"></ref>. בפלדת פחמן, אוסטניט קיים מעל לטמפרטורה האוטקטואידית הקריטית של 1000K; הפאזה האוסטניטית קרויה על שמו של סר ויליאם צ'נדלר רוברטס-אוסטן (1843–1902);<ref name="Gove"></ref> היא קיימת בטמפרטורת החדר בכמה פלדות אל חלד עקב הימצאותו של ניקל המייצב את האוסטניט בטמפרטורות נמוכות יותר.

== פאזות הברזל ==
מ-912 ועד 1394 מעלות צלזיוס, ברזל אלפא עובר מעבר פאזה מקובית ממורכזת גוף (BCC) לתצורה קובית ממוקדת פנים (FCC) של ברזל גמא, הנקרא גם אוסטניט. צורת גמא זו של ברזל קיימת בסוג הנפוץ ביותר של נירוסטה להכנת ציוד לבית חולים ושירותי מזון.

== חומר ==
אוסטניטיזציה פירושה חימום הברזל, המתכת מבוססת הברזל, או הפלדה, לטמפרטורה בה היא משנה את מבנה הגביש שלה מפריט לאוסטניט.<ref></ref> המבנה המרווח של האוסטניט מסוגל לקלוט פחמן מקרבידי הברזל בפלדת פחמן. אוסטניטיזציה ראשונית לא שלמה יכולה להשאיר קרבידים לא מומסים במטריצה.<ref name="Lambers"></ref>

==קישורים חיצוניים==

== הערות שוליים ==

קטגוריה:ברזל
קטגוריה:מטלורגיה
אנדרה 3000

אנדרה לורן בנג'מין (באנגלית: André Lauren Benjamin; נולד ב-27 במאי 1975), הידוע בשם הבמה אנדרה 3000 (André 3000), הוא ראפר, זמר-יוצר, שחקן, מפיק מוזיקלי, רקדן ויזם אמריקאי. ידוע בעיקר כחבר הרכב ההיפ הופ אאוטקאסט, לצד הראפר אנטוואן "ביג בוי" פאטון.

==ביוגרפיה==
בנג'מין נולד באטלנטה, ג'ורג'יה. בנם היחיד של שרון בנג'מין-הודו (נפטרה ב-2013), אם חד הורית שמכרה נדל"ן, ולורנס הארווי ווקר (נפטר ב-2014), סוכן אוספים.<ref></ref><ref></ref><ref></ref> כשגדל באטלנטה, איסט פוינט ובוקהד, למד בנג'מין בבית הספר היסודי שרה סמית', חטיבת הביניים סאטון, בית הספר התיכון נורת'סייד ותיכון טרי-סיטיס.<ref></ref>

בנג'מין פגש את הראפר ביג בוי כשלמדו בתיכון.<ref></ref> השניים איחדו כוחות כהרכב ההיפ הופ אאוטקאסט בשנת 1992 וחתמו בחברת "לה-פייס רקורדס". בשנת 1994 הוציאו את אלבום הבכורה שלהם, Southernplayalisticadillacmuzik, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. לאחר מכן, הוציא הצמד את האלבומים ATLiens בשנת 1996 ו-Aquemini בשנת 1998 ופיתח את הצליל שלו, התנסה במגוון סגנונות וזכה להצלחה מסחרית. בשנת 2000 הוציא הצמד את האלבום Stankonia, שכלל את הסינגלים "Ms. Jackson" ו-"B.O.B", והגיע למקום השני במצעד הבילבורד 200.<ref></ref><ref name="100best"></ref> האלבום זכה בפרס גראמי לאלבום הראפ הטוב ביותר והשיר "Ms. Jackson" זכה בפרס גראמי לביצוע הראפ הטוב ביותר של צמד/להקה.

בשנת 2003 יצא אלבומם הכפול של אאוטקאסט, Speakerboxxx/The Love Below, המורכב משני אלבומי סולו של ביג בוי ואנדרה בהתאמה, כשחלקו של אנדרה נקרא The Love Below. מתוך האלבום יצא הסינגל "Hey Ya!{{D}}" של אנדרה שהגיע למקום הראשון במצעד הבילבורד הוט 100. האלבום עצמו זכה להצלחה רבה, תוך שהגיע למקום הראשון במצעד הבילבורד 200 וזכה בפרס גראמי לאלבום השנה.<ref name="Last 10 Years"></ref><ref name="riaa.com">[https://www.riaa.com/gp/bestsellers/diamond.asp] </ref><ref></ref>

בשנת 2023 הוציא אל אלבום הבכורה שלו, New Blue Sun. הוא הגיע למקום ה-34 במצעד בילבורד 200.<ref></ref>

כשחקן, בנג'מין הופיע בכמה סרטים וסדרות טלוויזיה, בהם Families, המגן, בי קול, אקדח, מקצוען סוג ב', ארבעה אחים ובתפקיד הראשי בסרט "בקצב פראי" משנת 2006, ובתפקיד הראשי של ג'ימי הנדריקס בסרט All Is by My Side.

בנוסף למוזיקה ומשחק, הוא היה גם יזם ודוגל בזכויות בעלי חיים. באביב 2008 השיק קו בגדים בשם בנג'נמין ביקסבי.<ref name="virginmedia.com"></ref> הוא ידוע גם בעבדותו בסדרת האנימציה של ערוץ Cartoon Network, Class of 3000, ששודרה בין השנים 2006–2008.

==חיים אישיים==
בשנת 1995 החל לנהל זוגיות עם הזמרת אריקה באדו ולשניים נולד בן. הזוג נפרד ב-1999.

בשנת 2004, לצד אליסיה סילברסטון, נבחר בנג'מין על ידי אנשים למען יחס מוסרי לבעלי חיים (PETA) לתואר "סלבריטאי הצמחונות הכי סקסי בעולם". בנג'מין היה טבעוני<ref></ref> במשך חמש עשרה שנים, אך בשנת 2014 ויתר על אורח חיים זה.<ref></ref>

==דיסקוגרפיה==

=== אלבומי אולפן ===

* 2023: New Blue Sun

=== עם אאוטקאסט ===

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גראמי
קטגוריה:זמרים-יוצרים אמריקאים
קטגוריה:יזמים אמריקאים
קטגוריה:פזמונאים אמריקאים
קטגוריה:ראפרים אמריקאים
קטגוריה:רקדנים אמריקאים
קטגוריה:שחקני קולנוע וטלוויזיה אמריקאים
קטגוריה:אמני אפיק רקורדס
קטגוריה:אמריקאים שנולדו ב-1975
רוברט אדרהולט

רוברט בראון אדרהולט (באנגלית: Robert Brown Aderholt; נולד ב-22 ביולי 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת אלבמה. אדרהולט, שמרן חברתי מהמפלגה הרפובליקנית, היה בעבר חבר בשדולת תנועת מסיבת התה בקונגרס.

== ביוגרפיה ==
אדרהולט נולד בהייליוויל (Haleyville) שבאלבמה, בנם של מרי פרנסס בראון ובובי ריי אדרלהולט. אביו של אדרהולט, כומר במשרה חלקית בקבוצה קטנה של כנסייה קהילתית (Congregational Church) בצפון-מערב אלבמה, היה שופט מדינתי במשך למעלה משלושים שנה. אדרהולט למד באוניברסיטת צפון אלבמה ואז במכללת ברמינגהאם–דרום בה סיים את לימודיו הגבוהים. כסטודנט היה חבר באחווה "מסדר קאפה אלפא". אדרולהט קיבל תואר שני במשפטים מבית הספר למשפטים קמברלנד של אוניברסיטת סמפורד ועסק בעריכת דין לאחר תום לימודיו.

בשנת 1992 מונה אדרהולט לשופט העירוני של הייליוויל. באותה שנה הוא היה ציר בכינוס הוועדה הרפובליקנית הלאומית לקראת הבחירות לנשיאות באותה השנה. ב-1995 התמנה לעוזרו הבכיר של מושל אלבמה פוב ג'יימס . שנה אחר כך, במהלך 1996, זכה בבחירות המקדימות שנערכו במפלגה הרפובליקנית לייצוג מחוז הקונגרס הרביעי של אלבמה בבית הנבחרים של ארצות הברית, במקומו של טום בוויל שפרש מהחיים הפוליטיים.

כמועמד הרפובליקני, ניצב אדרולהט בפני אתגר ניכר נגד חבר הסנאט המדינתי בוב וילסון הבן, שכינה את עצמו דמוקרט "במסורת טום בוויל". היה זה מרוץ צמוד ביותר, שזכה לסיקור לאומי ותמיכה משמעותית מצד המפלגה הרפובליקנית. ניוט גינגריץ' ביקר באופן אישי במחוז הקונגרס בעיצומו של מסע הבחירות. אדרהולט זכה בו בקושי, ברוב של 50% מהקולות לעומ ת48%, והיה לרפובליקני השני שייצג מחוז זה מאז תקופת השיקום. הרפובליקני הראשון, ג'ים מרטין, נבחר לתפקיד במה שהיה אז מחוז הקונגרס השביעי במהלך הסחף הרפובליקני באלמה שוהביל בארי גולדווטר ב-1964. אדרולהט מעולם לא התמודד עם תחרות צמודה שכזו, ונבחר מחדש אחת לשנתיים מאז.

פערי הניצחון ההולכים וגוברים של אדרהולט במרוצת השנים שיקפו את המגמה הרפובליקנית במחוז הקונגרס הרביעי של אלבמה. על אף שלדמוקרטים רוב מבחינת רישום הבוחרים, אך הדמוקרטים במחוז שמרניים מאוד בסוגיות החברתיות, אפילו בסטנדרטים של אלבמה. בבית הנבחרים אדרהולט הפגין דפוס הצבעה שמרני. הוא מתנגד לנישואים של בני-זוג מאותו המין ותומך בזכות לשאת נשק, כמו גם בביטול חוק הגנת החולה וטיפול בר השגה. הוא גם מתנגד לקיצוץ בתקציב הביטחון הלאומי כדי לצמצם את החוב הלאומי של ארצות הברית. בשנת 2019 הציג אדרהולט הצעת חוק להעלאת הגיל המינימלי לרכישת טבק ל-21 שנה. לאחר ההסתערות על הקפיטול בינואר 2021, אמר אדרהולט שאמנם טראמפ "גמור" מבחינה פוליטית, אך אין הוא צריך לעמוד בפני הליך הדחה שני.

== קישורים חיצוניים ==

* 

* 

== הערות שוליים ==

קטגוריה:תנועת מסיבת התה: אישים
קטגוריה:שופטי בתי המשפט של מדינת אלבמה
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי מכללת דרום ברמינגהאם
קטגוריה:בוגרי אוניברסיטת סמפורד
קטגוריה:אמריקאים שנולדו ב-1965
גרמניה באירוויזיון 2021

גרמניה השתתפה באירוויזיון 2021 ברוטרדם שבהולנד, בו ייצג אותה הזמר ינדריק זיגוורט.

== רקע ==

גרמניה נטלה חלק באירוויזיון 63 פעמים, החל מהצטרפותה ב-1956,<ref name="history"></ref> וזכתה פעמיים: בשנת 1982, עם השיר "Ein bißchen Frieden" שבוצע על ידי הזמרת ניקול, ובשנת 2010, עם השיר "Satellite" שבוצע על ידי הזמרת לנה. בשנת 2018, גרמניה שלחה את מיכאל שולטה עם השיר "You Let Me Walk Alone", וזכתה במקום הרביעי עם 340 נקודות. בשנת 2019 גרמניה שלחה את הצמד S!sters עם השיר "Sister", וסיימה במקום ה-25 עם 24 נקודות, כאשר קיבלה 0 נקודות מהקהל. בשנת 2020, בן דוליץ' נבחר לייצג את גרמניה עם השיר "Violent Thing" לפני ביטול התחרות.

== לפני האירוויזיון ==
=== בחירה פנימית ===
ב-6 בפברואר 2021, תאגיד השידור NDR אישר כי ינדריק זיגוורט נבחר לייצג את גרמניה באירוויזיון 2021, והשיר עתיד לצאת לאור ב-25 בפברואר 2021.<ref></ref>

== באירוויזיון ==
מתוקף היותה חלק מחמש הגדולות, גרמניה לא נוטלת חלק בחצאי-הגמר ושובצה אוטומטית בגמר, יחד עם צרפת, איטליה, ספרד, הממלכה המאוחדת, והמארחת הולנד.<ref></ref> ב-22 במאי, בגמר התחרות, הגיע זיגוורט למקום ה-25 עם שלוש נקודות.

== הערות שוליים ==

קטגוריה:2021 בגרמניה
קטגוריה:גרמניה באירוויזיון
קטגוריה:מדינות באירוויזיון 2021
קונוויי דה משין

דמונד פרייס (באנגלית: Demond Price; נולד ב-16 בפברואר 1982), הידוע בשם הבמה קונוויי דה משין (Conway the Machine), הוא ראפר אמריקאי מבאפלו שבניו יורק. לצד אחיו וסטסייד גאן ובן דודם בני דה בוצ'ר, הוא חלק מגריזלדה רקורדס .

==ביוגרפיה==
בגיל 23 בילה קונוויי זמן מה בכלא, אותו ציין כמניע לגמילה מאורח חיים של גנגסטרים להתמקד בקריירה המוזיקלית שלו.<ref name=":0"></ref>

בשנת 2012 נורה קונוויי בגב הראש והצוואר,<ref></ref> אירוע שהותיר אותו עם שיתוק על שם בל, אשר שיתק את חציו הימני של פניו. שיתוק הפנים שלו תרם למה שמגזין Consequence of Sound תיאר כ"זרימה פעורת פה, אך קרביים המשקפת את כוח הרצון העצום הדרוש כדי להתגבר על האירוע שהיה יכול לסיים את הקריירה שלו בקלות".<ref></ref><ref></ref>

בשנת 2014 הקים אחיו, הראפר וסטסייד גאן את הלייבל גריזלדה רקורדס , שבאמצעותה קונוויי ווסטסייד גאן היו מוציאים בעצמם את הפרויקטים שלהם ואת עבודותיהם של אמנים כמו בן דודם בני דה בוצ'ר ות'ה גאד פאהים. בשנת 2015 הוציא קונוויי את שני המיקסטייפים הראשונים שלו בלייבל, The Devil's Reject ו-Reject 2. קונוויי ווסטסייד גאן הוציאו גם שני מיני-אלבומים משותפים באמצעות חברת התקליטים ההולנדית Daupe!, הראשון שבהם היה בשנת 2015, ונקרא Hall & Nash, ואחריו, בשנת 2016, Griselda Ghost.

ב-3 במרץ 2017 חתמה חברת גריזלדה רקורדס על עסקה עם חברת שיידי רקורדס של הראפר אמינם, חברת בת של אינטרסקופ רקורדס.<ref></ref><ref>https://www.npr.org/transcripts/789690521</ref> לאחר העסקה, ב-21 בדצמבר, הוציא קונוויי את המיקסטייפ הרשמי הראשון שלו, G.O.A.T., שכלל הפקות מוזיקליות של המפיק הביתי של גריזלדה, "דרינגר" והמפיק היהודי-אמריקאי דה אלכימיסט והציג הופעות אורח של רויס דה 5'9", רייקוון ואמני אנדרגראונד נוספים.

בשנת 2020 הוציא את אלבום הבכורה שלו, From King to a God, שהתקבל היטב על ידי מבקרי המוזיקה וזכה להצלחה במצעדי הבילבורד.<ref></ref>

==דיסקוגרפיה==
===אלבומי אולפן===
* 2020: From King to a God
* 2022: God Don't Make Mistakes

===אלבומים משותפים===
* 2019: Organized Grime <small>(עם טרילמטיק גודס)</small>
* 2020: Lulu <small>(עם דה אלכימיסט)</small>
* 2020: No One Mourns The Wicked <small>(עם ביג גוסט)</small>
* 2020: If It Bleed It Can Be Killed <small>(עם ביג גוסט)</small>
* 2021: Organized Grime 2 <small>(עם טרילמטיק גודס)</small>
* 2022: What Has Been Blessed Cannot Be Cursed <small>(עם ביג גוסט)</small>

===מיקסטייפים===
* 2015: The Devil's Reject
* 2015: Reject 2
* 2017: G.O.A.T.
* 2018: Blakk Tape
* 2018: Everybody Is F.O.O.D
* 2018: EIF 2: Eat What U Kill
* 2019: Everybody Is F.O.O.D 3
* 2019: Look What I Became
* 2022: Greetings Earthlings

===מיקסטייפים משותפים===
* 2015: Hall and Nash <small>(עם וסטסייד גאן כהול אנ' נאש)</small>
* 2015: Griselda Ghost <small>(עם וסטסייד גאן כהול אנ' נאש)</small>
* 2016: Hell Still On Earth <small>(עם פרודיג'י)</small>
* 2017: More Steroids <small>(עם די ג'יי גרין לנטרן)</small>
* 2018: Death By Misadventure <small>(עם סוניג'ים)</small>
* 2018: Untitled Drums EP <small>(עם אימפורטד גודס)</small>

===עם גריזלדה===
* 2016: Don't Get Scared Now
* 2019: WWCD

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:פזמונאים אמריקאים
קטגוריה:באפלו: אישים
קטגוריה:אמריקאים שנולדו ב-1982